  Майя Бывальцева Удмуртиын фронтысь ужкагазъёсын архивез усьтӥзы. Вормон Нуналлы 75 ар тыронэз пусъён улсын элькунысь архив ужъёсъя комитет «Фронтовики Удмуртии» ӵектосэз быдэстӥз. Со сярысь улосвыл кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. 1941-1945 аръёсы ожмаськонъёсы пыриськем 103 ожгарчиос сярысь 600-лэсь трос электрон копиоссэс поттӥзы. Соос пӧлын ветеранъёслэн ас ужкагазъёссы, данъет сётон сярысь ужкагазъёс, ожгар характеристикаос, ожмаськонъёсысь туспуктэмъёс, фронтысь но фронтэ ужкагазъёс, гожъяськон книжкаос, дневникъёс но видеое гожтэм тодэ ваёнъёс. Ваньзэ сое дорысь потатэк сайтысь учкыны луоз. Тодэ вайытом, элькунамы улӥсьёс ас выжызылэн кылдэмез сярысь иворез онлайн амалэн шедьтыны быгатозы. Удмуртилэн кунлыкезлы 100 ар тырмон улсын улосвылын «Доступная генеалогия» ӵектос быдэстӥське. ⠀ Тегъёс: Мерлык Ижкар Удмуртия ВормонНунал БыдӟымАтыкайож архив  